CELEX: 52014DP0033
Language: el
Date: 2014-01-16 00:00:00
Title: Απόφαση του Ευρωπαϊκού Κοινοβουλίου της 16ης Ιανουαρίου 2014 σχετικά με τη σύσταση του Συμβουλίου όσον αφορά τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας (N7-0002/2014 — C7-0010/2014 — 2014/0801(NLE))

23.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 482/244
            
         P7_TA(2014)0033
   Διορισμός μέλους της Εκτελεστικής Επιτροπής της Ευρωπαϊκής Κεντρικής Τράπεζας (Sabine Lautenschläger)
   Απόφαση του Ευρωπαϊκού Κοινοβουλίου της 16ης Ιανουαρίου 2014 σχετικά με τη σύσταση του Συμβουλίου όσον αφορά τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας (N7-0002/2014 — C7-0010/2014 — 2014/0801(NLE))
   (Διαβούλευση)
   (2016/C 482/45)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη τη σύσταση του Συμβουλίου της 7ης Ιανουαρίου 2014 (N7-0002/2014) (1),
            
         
               —
            
            
               έχοντας υπόψη το άρθρο 283 παράγραφος 2 δεύτερο εδάφιο της Συνθήκης για τη λειτουργία της Ευρωπαϊκής Ένωσης, σύμφωνα με το οποίο κλήθηκε από το Ευρωπαϊκό Συμβούλιο να γνωμοδοτήσει (C7-0010/2014),
            
         
               —
            
            
               έχοντας υπόψη το άρθρο 109 του Κανονισμού του,
            
         
               —
            
            
               έχοντας υπόψη την έκθεση της Επιτροπής Οικονομικής και Νομισματικής Πολιτικής (A7-0023/2014),
            
         
               Α.
            
            
               λαμβάνοντας υπόψη ότι, με επιστολή της 8ης Ιανουαρίου 2014, που ελήφθη στις 9 Ιανουαρίου 2014, το Ευρωπαϊκό Συμβούλιο κάλεσε το Κοινοβούλιο να γνωμοδοτήσει σχετικά με τον διορισμό της Sabine Lautenschläger ως μέλους της εκτελεστικής επιτροπής της Ευρωπαϊκής Κεντρικής Τράπεζας (ΕΚΤ) για θητεία οκτώ ετών·
            
         
               Β.
            
            
               λαμβάνοντας υπόψη ότι η Επιτροπή Οικονομικής και Νομισματικής Πολιτικής του Κοινοβουλίου προέβη εν συνεχεία στην αξιολόγηση των προσόντων της κ. Lautenschläger, ιδίως από την άποψη των απαιτήσεων που προβλέπονται στο άρθρο 283 παράγραφος 2 της Συνθήκης για τη λειτουργία της Ευρωπαϊκής Ένωσης (ΣΛΕΕ) και της ανάγκης για πλήρη ανεξαρτησία της ΕΚΤ στον τομέα της νομισματικής πολιτικής σύμφωνα με το άρθρο 130 ΣΛΕΕ, και ότι, στο πλαίσιο της αξιολόγησης αυτής, η επιτροπή έλαβε βιογραφικό σημείωμα της κ. Lautenschläger καθώς και τις απαντήσεις της στο γραπτό ερωτηματολόγιο που της εστάλη·
            
         
               Γ.
            
            
               λαμβάνοντας υπόψη ότι η επιτροπή πραγματοποίησε εν συνεχεία ακρόαση με την κ. Lautenschläger στις 13 Ιανουαρίου 2014, κατά την οποία η κ. Lautenschläger προέβη σε εναρκτήρια δήλωση και εν συνεχεία απάντησε σε ερωτήσεις των μελών της επιτροπής·
            
         
            
               1.
            
            
               εκδίδει θετική γνώμη σχετικά με τη σύσταση του Συμβουλίου για τον διορισμό της Sabine Lautenschläger ως μέλους της εκτελεστικής επιτροπής της Ευρωπαϊκής Κεντρικής Τράπεζας·
            
         
            
               2.
            
            
               αναθέτει στον Πρόεδρό του να διαβιβάσει την παρούσα απόφαση στο Ευρωπαϊκό Συμβούλιο, στο Συμβούλιο και στις κυβερνήσεις των κρατών μελών.
            
         
      (1)  Δεν έχει δημοσιευθεί ακόμα στην Επίσημη Εφημερίδα.